A4-0245/97

Ψήφισμα σχετικά με την τέταρτη ετήσια έκθεση του Ευρωπαϊκού Παρατηρητηρίου για τις ΜΜΕ (1996) (C4-0292/97)

Το Ευρωπαϊκό Κοινοβούλιο,

- έχοντας υπόψη την τέταρτη ετήσια έκθεση του Ευρωπαϊκού Παρατηρητηρίου για τις ΜΜΕ (1996) (C4-0292/97,

- έχοντας υπόψη το ψήφισμά του της 24ης Μαΐου 1996 σχετικά με την ανακοίνωση της Επιτροπής «Το Ευρωπαϊκό Παρατηρητήριο για τις ΜΜΕ - Παρατηρήσεις της Επιτροπής για την τρίτη ετήσια έκθεση (1995) ((ΕΕ C 166 της 10.6.1996, σελ. 238)),

- έχοντας υπόψη τη γνωμοδότησή του της 17ης Μαρτίου 1995 σχετικά με την πρόταση απόφασης του Συμβουλίου όσον αφορά πολυετές πρόγραμμα δράσεων (1994-1996) υπέρ των συνεταιρισμών, των ταμείων αλληλασφάλισης, των ενώσεων και των ιδρυμάτων στην Κοινότητα ((ΕΕ C 89 της 10.4.1995, σελ. 202)),

- υπενθυμίζοντας προηγούμενα ψηφίσματά του σχετικά με πολιτικές υπέρ των ΜΜΕ, και ιδιαίτερα τα ψηφίσματά του της 24ης Απριλίου 1997 για τις ανακοινώσεις, αντίστοιχα την έκθεση της Επιτροπής σχετικά με

. τις βιοτεχνίες και τις μικρές επιχειρήσεις, κλειδιά στην ανάπτυξη και την απασχόληση στην Ευρώπη ((ΕΕ C 150 της 19.5.1997. σελ. 44)),

. το ολοκληρωμένο πρόγραμμα για τις ΜΜΕ και τον τομέα της βιοτεχνίας ((ΕΕ C 150 της 19.5.1997. σελ. 47)),

. το συντονισμό των δραστηριοτήτων υπέρ των ΜΜΕ και του τομέα της βιοτεχνίας ((ΕΕ C 150 της 19.5.1997. σελ. 50)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0245/97),

A. λαμβάνοντας υπόψη ότι το 1995 99,8% των 16,5 εκατ. ιδιωτικών επιχειρήσεων του μη πρωτογενούς τομέα ήσαν ΜΜΕ, ενώ 92,8% ήσαν πολύ μικρές επιχειρήσεις,

Β. λαμβάνοντας υπόψη ότι ο μέσος αριθμός των ατόμων που απασχολούνται σε κάθε επιχείρηση μειώθηκε από 7 το 1992 σε 6 το 1995, λόγω μείωσης της απασχόλησης στις μεγάλες επιχειρήσεις,

Γ. λαμβάνοντας υπόψη ότι σύμφωνα με τα στοιχεία που παρέχονται από την ετήσια έκθεση οι ΜΜΕ είναι λιγότερο ευάλωτες στις διακυμάνσεις του κύκλου εργασιών από ό,τι οι επιχειρήσεις μεγάλης κλίμακας,

Δ. λαμβάνοντας υπόψη ότι η ορθή διαχείριση αποτελεί παράγοντα-κλειδί για επιτυχείς ΜΜΕ και ότι ιδιαίτερα οι βιοτεχνίες χαρακτηρίζονται συχνά από αδύναμες διαχειριστικές ικανότητες και ικανότητες εμπορίας,

Ε. λαμβάνοντας υπόψη ότι το ζήτημα της μεταβίβασης ιδιοκτησίας καθίσταται πολύ σημαντικό, αφού περίπου 1/3 των ιδιοκτητών-διευθυντών των μικρών επιχειρήσεων είναι τουλάχιστον 50 ετών ή μεγαλύτερης ηλικίας,

ΣΤ. λαμβάνοντας υπόψη ότι περίπου 1,5 εκατ. ΜΜΕ στην Ευρώπη κινδυνεύουν από κλείσιμο το οποίο δεν είναι απαραίτητο και περίπου 6,3 εκατ. θέσεις απασχόλησης βρίσκονται σε κίνδυνο εάν εξακολουθήσει να παραμελείται το ζήτημα της μεταβίβασης ιδιοκτησίας,

Ζ. λαμβάνοντας υπόψη ότι 20-30% όλων των επιχειρήσεων σε 12 χώρες της ΕΕ τις διαχειρίζονται γυναίκες και 25-30% όλων των νέων επιχειρήσεων ξεκινούν από γυναίκες,

Η. λαμβάνοντας υπόψη ότι οι γυναίκες διαδραματίζουν σημαντικό ρόλο ως σύζυγοι- βοηθοί στο 60-80% όλων των ΜΜΕ,

Θ. λαμβάνοντας υπόψη ότι οι συνεταιρισμοί, τα ταμεία αλληλασφάλισης, οι ενώσεις και τα ιδρύματα αντιπροσωπεύουν τουλάχιστον 6,5% του αριθμού των ιδιωτικών επιχειρήσεων και η απασχόληση στους εν λόγω φορείς ισοδυναμεί με περίπου 5,3% της απασχόλησης στις ιδιωτικές επιχειρήσεις,

1. εκφράζει ικανοποίηση για την τέταρτη ετήσια έκθεση, για το 1996, του Ευρωπαϊκού Παρατηρητηρίου για τις ΜΜΕ ως ενημερωτικό και περιεκτικό έγγραφο των τάσεων, των πρακτικών και των εξελίξεων στην Ευρωπαϊκή Ένωση, στην Ισλανδία, στο Λιχτενστάιν, στη Νορβηγία και στην Ελβετία[semigr ]

2. εκφράζει ικανοποίηση για το γεγονός ότι στην τέταρτη ετήσια έκθεση έχουν περιληφθεί σε βάθος θεματικές μελέτες για τις γυναίκες και τις ΜΜΕ καθώς και για τους συνεταιρισμούς, τα ταμεία αλληλασφάλισης και τους μη κερδοσκοπικούς οργανισμούς, πράγματα τα οποία είχαν παραμεληθεί μέχρι σήμερα[semigr ]

3. τονίζει ότι οι γυναίκες επιχειρηματίες εξακολουθούν να αντιμετωπίζουν πολλές δυσκολίες, ιδιαίτερα στον τομέα του κεφαλαίου και της χρηματοδότησης, αφού - σύμφωνα με την ετήσια έκθεση - οι γυναίκες συχνά θεωρούνται από τις τράπεζες ότι συνιστούν οικονομικούς κινδύνους και ζητεί τη λήψη μέτρων για τη βελτίωση αυτής της κατάστασης και για την επίτευξη αλλαγής όσον αφορά αυτή τη στάση[semigr ]

4. συνιστά στα κράτη μέλη να διοργανώσουν μια εκστρατεία σε συνεργασία με οργανώσεις γυναικών, ατόμων που ασκούν ελευθέρια επαγγέλματα, αυτοαπασχολούμενων και ΜΜΕ με σκοπό να ενημερώσουν τις ενδιαφερόμενες γυναίκες και τους συζύγους τους σχετικά με το νομικό τους καθεστώς και κάθε πιθανή εκούσια ρύθμιση στη βάση του εταιρικού δικαίου, του δικαίου περιουσιακών σχέσεων των συζύγων από το γάμο και του κληρονομικού δικαίου, που μπορεί να βελτιώσει τη νόμική τους θέση[semigr ]

5. επισημαίνει με ανησυχία ότι τα κύρια προβλήματα που αντιμετωπίζουν οι σύζυγοι- βοηθοί εξακολουθούν να αφορούν τον τομέα της κοινωνικής προστασίας καθώς και το νομικό τους καθεστώς και ζητεί αναθεώρηση των διατάξεων που διέπουν τις σχέσεις των συζύγων από το γάμο και των φορολογικών διατάξεων, και συντονισμό μεταξύ των διατάξεων που διέπουν τις σχέσεις των συζύγων από το γάμο και του εταιρικού δικαίου καθώς επίσης τη θέσπιση κατάλληλων διατάξεων κοινωνικής ασφάλισης[semigr ]

6. ζητεί την οριστική έγκριση του καταστατικού των ευρωπαϊκών συνεταιρισμών, του οποίου το μπλοκάρισμα αποτελεί σημαντικό εμπόδιο στις διασυνοριακές πράξεις των συνεταιρισμών στην ενιαία αγορά[semigr ]

7. υπενθυμίζει στην Επιτροπή τη συνεχιζόμενη έλλειψη ενός ευρωπαϊκού καταστατικού για την Ευρωπαϊκή Α.Ε. και της ζητεί να εξετάσει σε ποιο βαθμό ένα ευρωπαϊκό νομικό καθεστώς για τη εταιρεία περιορισμένης ευθύνης θα μπορούσε να προσφέρει μια λύση σε επιχειρήσεις που επιθυμούν μια περαιτέρω συνεργασία από την επί του παρόντος δυνατή στα πλαίσια του Ευρωπαϊκού Ομίλου Οικονομικού Σκοπού[semigr ]

8. είναι της άποψης ότι οι συνεταιρισμοί, τα ταμεία αλληλασφάλισης, οι ενώσεις και τα ιδρύματα συμβάλλουν στην οικονομική ανάπτυξη και στην απασχόληση και ζητεί τη δημιουργία δομών στήριξης όπως υπηρεσίες συνεταιριστικής ανάπτυξης για την αντιμετώπιση των προβλημάτων στον τομέα του σχεδιασμού, της επαγγελματικής κατάρτισης και της χρηματοδότησης των επιχειρήσεων και κατά συνέπεια αύξηση αυτής της συμβολής[semigr ]

9. εκφράζει λύπη για το γεγονός ότι το πολυετές πρόγραμμα εργασίας (1994-1996) υπέρ των συνεταιρισμών, των ταμείων αλληλασφάλισης, των ενώσεων και των ιδρυμάτων στην Κοινότητα δεν εγκρίθηκε ποτέ και τώρα βρίσκεται στα πρόθυρα της απόσυρσης από την Επιτροπή[semigr ]

10. είναι της γνώμης ότι η χαμηλή ποιότητα των στατιστικών στοιχείων που διατίθενται για τους συνεταιρισμούς, τα ταμεία αλληλασφάλισης, τις ενώσεις και τα ιδρύματα δείχνει σαφώς ότι απαιτούνται συνεχείς μελέτες στον εν λόγω τομέα και καλεί την Επιτροπή και τα κράτη μέλη να αυξήσουν το έργο σ' αυτό τον τομέα[semigr ]

11. είναι της γνώμης ότι όσον αφορά το πρόβλημα της μεταβίβασης επιχειρήσεων, θα πρέπει να ληφθούν περισσότερο ενεργά υπόψη οι δυνατότητες που προσφέρονται από τη μεταβίβαση επιχειρήσεων στους υπαλλήλους τους όπως τα σχέδια συνιδιοκτησίας εκ μέρους υπαλλήλων και τα σχέδια κοινής ιδιοκτησίας εκ μέρους υπαλλήλων[semigr ]

12. επισημαίνει ότι το υψηλό επίπεδο φόρων κληρονομιάς και φόρων δωρεάς αποτελεί σημαντικό παράγοντα ο οποίος παρεμποδίζει τη μεταβίβαση και καλεί τα κράτη μέλη να εξετάσουν τη μείωση αυτών των φόρων ή την απαλλαγή από αυτούς τους φόρους όπου αυτό θεωρείται κατάλληλο[semigr ]

13. καλεί όλα τα εμπλεκόμενα όργανα να αυξήσουν την ενημέρωση των επιχειρηματιών στην ανάγκη της προετοιμασίας της μεταβίβασης, που πρέπει να γίνεται μέσω της διοργάνωσης συνόδων εργασίας ή της ανταλλαγής των καλύτερων πρακτικών και εμπειριών[semigr ]

14. επισημαίνει ότι η διοικητική επάρκεια αποτελεί απαραίτητο στοιχείο για την επιτυχία των ΜΜΕ και των βιοτεχνιών και ζητεί τη βελτίωση της αρχικής επαγγελματικής κατάρτισης καθώς και συνεχή επαγγελματική κατάρτιση και εναρμόνιση των δράσεων μαθητείας εντός της Ευρωπαϊκής Ένωσης[semigr ]

15. επισημαίνει ότι στον τομέα της χρηματοδότησης οι πιθανότητες για την εξασφάλιση προγραμμάτων αμοιβαίας εγγύησης και προγραμμάτων εγγυημένων δανείων όπως εφαρμόζονται στις Ηνωμένες Πολιτείες μπορεί να βελτιώσει σημαντικά τις διακρίσεις που αντιμετωπίζουν σ' αυτό τον τομέα οι ΜΜΕ[semigr ]

16. εκφράζει λύπη για το γεγονός ότι έχει μπλοκαριστεί από το Συμβούλιο η εφαρμογή του προγράμματος ELISE[semigr ]

17. τονίζει ότι όσον αφορά τη διεθνοποίηση των ΜΜΕ, η πρόσβαση στα προγράμματα δανείων και εγγυήσεων για τη χρηματοδότηση της εισαγωγικής περιόδου και για την κάλυψη εμπορικών καθώς και πολιτικών κινδύνων είναι ζωτικής σημασίας, όπως είναι και η κατάρτιση διευθυντικών στελεχών, η διαθεσιμότητα πληροφοριών και η συνεργασία σε βιομηχανικά δίκτυα[semigr ]

18. επισημαίνει ότι η μείωση του φόρου που επιβάλλεται στα καθαρά κέρδη των μικρών επιχειρήσεων μπορεί να αποτελέσει αποτελεσματικό μέσον για την αύξηση της απασχόλησης αφού ένας σημαντικός αριθμός αυτών των επιχειρήσεων οι οποίες διαθέτουν δυνατότητες για ανάπτυξη παρεμποδίζεται από τα συστήματα φορολογίας επί των καθαρών κερδών σε πολλά κράτη μέλη, πράγμα που ευνοεί την επένδυση χρημάτων εκτός παρά εντός της επιχείρησης[semigr ]

19. επισημαίνει ότι τοπικές εταιρικές σχέσεις μεταξύ μεγάλων επιχειρήσεων και ΜΜΕ, οι οποίες υφίστανται κυρίως στην κατασκευαστική βιομηχανία, παρέχουν στις ΜΜΕ προνομιακή πρόσβαση σε στρατηγικούς πόρους και έχουν όντως θετικό αντίκτυπο στην αύξηση της απασχόλησης και κατ' αυτό τον τρόπο ενθαρρύνουν αυτή την ανάπτυξη[semigr ]

20. ελπίζει ότι το Ευρωπαϊκό Παρατηρητήριο για τις ΜΜΕ θα είναι σε θέση να συνεχίσει τις δραστηριότητές του κατά τον πιο πρόσφορο τρόπο και σε τακτά διαστήματα, περισσότερο δε από τη στιγμή που η ετήσια έκθεσή του σχετικά με τις ΜΜΕ αναγνωρίζεται τώρα ως ένα έγγραφο αναφοράς στα πλαίσια των επιστημονικών και οικονομικών κύκλων[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κοινοβούλια των κρατών μελών.